|  |  |
| --- | --- |
| Tema: | **BUXHETI DHE QËNDRUSHMËRIA E TË HYRAVE PËR VITIN 2011** |
| Data: | 21 MARS 2011 |
| Media: | KOSOVA SOT |
| Mendoj se problemi me rritjen e të hyrave për t'i mbuluar pagat e rritura siç është propozuar në buxhet nuk do të ketë shumë problem. Shkalla e evazionit fiskal është e lartë sa qe një rritje e mbledhjes se tatimeve do ta kompensoj lehtë ketë shpenzim. Qeveria si duket i ka të njohura parallogaritë e nivelit të evazionit fiskal, e dinë sa mund të shtoj mbledhjen tatimore vetëm me rritjen e efikasitetit të doganave dhe ATK-së.  Problem tjetër është mbulimi i shpenzimeve për financim të autostrades. Këtu është planifikuar qe të ketë të hyra nga shitja e PTK-së ose bile edhe ndoshta Brezovicës dhe KEK-Shperndarje. Përveq këtyre burimeve potenciale të të hyrave, qeveria mund të hyj edhe në borgje të brendshme ose të jashtme me qe ligji mbi huatë publike e lejon ketë. Në fakt, edhe mbulimi i financimit të autostrades realisht nuk do të duhej të ishte ndonje problem i madh. Kuptohet se për të realizuar shitjet e cekura me lartë si dhe realizimi i huasë publike kërkohet punë më serioze e qeverisë dhe rrjedhimisht një efikasitet shumë më i lartë i qeverisë se sa e kemi parë deri tashti..  Çështja me buxhetin e Kosovës nuk është vetem financimi. Është shumë me rëndësi qe të shikohet cilësia e menaxhimit. Konsiderohet se sektori publik është shumë i ngarkuar me të punësuar. Nuk është problemi të numri i madh por është të produktiviteti i ultë i të punësuarve. Rritja e pagave nuk garanton rritjen e produktivitetit dhe të cilësisë se punës. Rritja e produktivitetit dhe cilësisë se punës ka të bëj me organizmin dhe metodat e menaxhimit cilësor. | |